b'\n_START_ARTICLE_\nCastra praetoria\n_START_PARAGRAPH_\nCastra Praetoria oli Roomassa sijainnut pretoriaanikaartin kasarmialue. Historioitsija Suetoniuksen mukaan pretoriaaniprefekti Lucius Aelius Sejanus rakennutti kasarmit vuonna 23._NEWLINE_Kasarmit sijaitsivat Rooman ulkopuolella, ja ne oli ymp\xc3\xa4r\xc3\xb6ity vankoilla tiilimuureilla. Alueen koko oli 440 x 380 metri\xc3\xa4. My\xc3\xb6hemmin kasarmin suojavallit yhdistettiin Aurelianuksen kaupunginmuuriin, ja osa Castra Praetorian muureista on n\xc3\xa4kyviss\xc3\xa4 edelleen._NEWLINE_Keisari Konstantinus Suuri hajotti pretoriaanikaartin vuonna 312 ja h\xc3\xa4vitti my\xc3\xb6s Castra Praetorian.'